ചെറിയാന് ഫിലിപ്പിന് മറ്റെന്തെങ്കിലും നിലയുണ്ടോയെന്നറിയില്ല: മുഖ്യമന്ത്രി തിരുവനന്തപുരം: മുന് കോണ്ഗ്രസ് നേതാവും ഇടതു സഹയാത്രികനുമായ ചെറിയാന് ഫിലിപ്പ് കോണ്ഗ്രസ് വിട്ട് ഇടതുപക്ഷത്തോടൊപ്പം ചേരാന് തീരുമാനിച്ചപ്പോള് മാന്യമായി തന്നെ അദ്ദേഹത്തെ സഹകരിപ്പിച്ചെന്ന് മുഖ്യമന്ത്രി പിണറായി വിജയന് പറഞ്ഞു. പൊതുരംഗത്ത് നല്ല നിലയില് പ്രവര്ത്തിച്ചുവന്ന ആളാണ് ചെറിയാന് ഫിലിപ്പ്. ഇപ്പോള് അദ്ദേഹത്തിന് മറ്റെന്തെങ്കിലും നിലയുണ്ടോയെന്നറിയില്ല പ്രകൃതി ദുരന്തത്തിന്റെ പശ്ചാത്തലത്തില് സര്ക്കാരിനെതിരെ കഴിഞ്ഞ ദിവസം ചെറിയാന് ഫിലിപ്പ് ഫേസ്ബുക് പോസ്റ്റിലൂടെ രൂക്ഷമായി നടത്തിയ വിമര്ശനത്തെപ്പറ്റി വാര്ത്താലേഖകര് ചോദിച്ചപ്പോള് മുഖ്യമന്ത്രി പ്രതികരിച്ചു. കോണ്ഗ്രസ് വിട്ടുവന്ന ശേഷം രക്ഷാകര്ത്താവ് സ്ഥാനത്തിരുന്ന് ചെറിയാന് ഫിലിപ്പിനെ കൊണ്ടുനടന്നയാളാണല്ലോ മുഖ്യമന്ത്രിയെന്ന് ലേഖകന് ചൂണ്ടിക്കാട്ടിയപ്പോള്, താനാരുടെയും രക്ഷാകര്ത്താവൊന്നുമല്ലെന്ന് നിങ്ങള്ക്കറിയാമല്ലോ എന്നായിരുന്നു മറുപടി. സംസ്ഥാനത്ത് ഇത്തരം ദുരന്തങ്ങള് ആവര്ത്തിക്കാതിരിക്കാനുള്ള നടപടികള് ഒറ്റ വര്ഷം കൊണ്ടോ, ഒറ്റ ദിവസം കൊണ്ടോ പൂര്ത്തിയാക്കാവുന്നതല്ല. ചെറിയാന് ഫിലിപ്പിന്റെ പ്രസ്താവന എന്തിന്റെ ഭാഗമാണെന്ന് തനിക്കിപ്പോള് പറയാനാവില്ല. പക്ഷേ, അത്തരം ഉത്കണ്ഠയുള്ളവരോടെല്ലാം പറയാനുള്ളത് സര്ക്കാര് ഫലപ്രദമായ നടപടിയെടുക്കുമെന്നാണ്. ഒട്ടേറെ അനുഭവങ്ങളെ പാഠമാക്കി കൂടുതല് നടപടിയിലേക്ക് കടക്കും. റൂം ഫോര് റിവര് പദ്ധതിയെച്ചൊല്ലിയുള്ള ചെറിയാന്റെ വിമര്ശനത്തിനും മുഖ്യമന്ത്രി മറുപടി നല്കി. പദ്ധതിക്കാര്യത്തില് ചില നടപടികളൊക്കെയുണ്ടായി. ഒറ്റയടിക്ക് എല്ലാമുണ്ടാവില്ല. ഞാന് ഒഴുകട്ടെ എന്ന പുഴ ശുദ്ധീകരണ പരിപാടി പല പ്രദേശങ്ങളിലും നാട്ടുകാര് ഏറ്റെടുത്തു. നദികളില് അടിഞ്ഞു കിടക്കുന്ന മണല് നീക്കുന്നതിനും ചില നടപടികളെടുത്തു മുഖ്യമന്ത്രി പറഞ്ഞു